Bl-għan li titrażżan l-imxija tal-virus, l-awtoritajiet tal-ħabsijiet fl-Amerka qed jirrilaxxaw mijiet ta’ priġunieri fosthom dawk li kkommettew reati minuri u dawk meqjusa vulnerabbli. Il-ħabsin għandhom iktar ċans li jxerrdu l-virus għax fost oħrajn jaqsmu ċ-ċellel ma’ priġunieri oħrajn fejn jikber ir-riskju tat-tixrid tal-virus anke minħabba inċidenza aktar fin-nuqqas ta’ iġenje. Fl-Iran diġà ġew rilaxxati mal-85,000 persuna fosthom priġunieri politiċi biex titrażżan l-imxija tal-pandemija. Fost priġunieri magħrufa li qed jitolbu biex jiġu rilaxxati qabel il-waqt huma l-ex avukat ta’ Donald Trump, Michael Cohen, il-frodist Bernie Madoff u d-dealer tad-drogi Kolumbjan Gilberto Rodriguez-Orejuela.